CELEX: 52021DP0232
Language: hu
Date: 2021-05-18 00:00:00
Title: Az Európai Parlament határozata az 1003/2013/EU és az (EU) 2019/360 felhatalmazáson alapuló rendeletet az Európai Értékpapírpiaci Hatóság által 2021-ben a kereskedési adattáraknak felszámított éves felügyeleti díjak tekintetében módosító, 2021. március 24-i felhatalmazáson alapuló bizottsági rendelettel szembeni kifogás mellőzéséről (C(2021)01874 – 2021/2617(DEA))

2022.1.12.   
            
            
               HU
            
            
               Az Európai Unió Hivatalos Lapja
            
            
               C 15/249
            
         
      P9_TA(2021)0232
      Felhatalmazáson alapuló jogi aktussal szembeni kifogás mellőzése: az ESMA által 2021-ben a kereskedési adattáraknak felszámított éves felügyeleti díjak
      Az Európai Parlament határozata az 1003/2013/EU és az (EU) 2019/360 felhatalmazáson alapuló rendeletet az Európai Értékpapírpiaci Hatóság által 2021-ben a kereskedési adattáraknak felszámított éves felügyeleti díjak tekintetében módosító, 2021. március 24-i felhatalmazáson alapuló bizottsági rendelettel szembeni kifogás mellőzéséről (C(2021)01874 – 2021/2617(DEA))
      (2022/C 15/38)
      
         Az Európai Parlament,
      
      
                  —
               
               
                  tekintettel a felhatalmazáson alapuló bizottsági rendeletre (C(2021)01874),
               
            
                  —
               
               
                  tekintettel a Bizottság 2021. március 25-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló rendelettel szemben,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett, 2021. május 11-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) (EMIR rendelet) és különösen annak 72. cikke (3) bekezdésére és 82. cikke (6) bekezdésére,
               
            
                  —
               
               
                  tekintettel az értékpapír-finanszírozási ügyletek és az újrafelhasználás átláthatóságáról, valamint a 648/2012/EU rendelet módosításáról szóló, 2015. november 25-i (EU) 2015/2365 európai parlamenti és tanácsi rendeletre (2) és különösen annak 11. cikke (2) bekezdésére és 30. cikke (5) bekezdésére,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság határozatra irányuló ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik franciabekezdésében említett határidőn belül – amely 2021. május 18-án járt le – nem érkezett kifogás,
               
            
                  A.
               
               
                  mivel az Európai Értékpapírpiaci Hatóság (ESMA) engedélyezi a kereskedési adattárakat, és felügyeli azok vonatkozó szabályozási követelményeknek való megfelelését; mivel a kereskedési adattárak egyszeri regisztrációs díjat és éves felügyeleti díjat fizetnek az ESMA-nak; mivel 2021. január 1-je óta az Unió kereskedési adattárainak helyzete jelentősen megváltozott, tekintve, hogy a 2021. január 1-je előtt az Egyesült Királyságban székhellyel rendelkező négy kereskedési adattár közül csupán kettő helyezte át üzleti tevékenységét az Unióba, hogy ott új szervezeteket hozzon létre és ezáltal az Unióban folytassa szolgáltatásainak nyújtását, és emiatt a meglévő díjszámítási módszertan összeegyeztethetetlenné vált a díjak számítására vonatkozó hatályos elvekkel;
               
            
                  B.
               
               
                  mivel annak biztosítása érdekében, hogy valamennyi uniós kereskedési adattár az Unióban 2021-ben elért tényleges árbevételével arányos felügyeleti díjat fizessen, mindkét felhatalmazáson alapuló rendelet kiegészül egy új cikkel, amely egyedi referencia-időszakot határoz meg a kereskedési adattárak által az ESMA-nak 2021-ben fizetendő éves díjak kiszámításánál figyelembe veendő árbevétel kiszámításához, hogy jobban igazodjon az uniós kereskedési adattárak helyzetében végbemenő változásokhoz;
               
            
                  C.
               
               
                  mivel a felhatalmazáson alapuló rendeletnek sürgősen hatályba kell lépnie ahhoz, hogy az uniós kereskedési adattárak működéséhez biztosított legyen a megbízható jogalap, költségvetési tervezésükhöz pedig a szükséges egyértelműség, továbbá hogy a 2020-hoz képest eltérő számítási módszer a lehető legkisebb hatást gyakorolja tevékenységükre;
               
            
               
                  1.
               
               
                  kijelenti, hogy a felhatalmazáson alapuló rendelettel szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 201., 2012.7.27., 1. o.
      
      
         (2)  HL L 337., 2015.12.23., 1. o.